Nils Abrahamsen

Nils Abrahamsen (født 1945) er en norsk sanger og programleder som var ansatt i NRK i 38 år. Han er mest kjent fra tv-programmet Syng med oss og radioprogrammet Sangtimen.

Han er oppvokst i Lyngdal, flyttet til Bergen rundt 1970 og skrev hovedfagsoppgave ved Bergen lærerhøgskole om Ten Sing i 1977. Så fikk han i 1978 jobb som programsekretær i musikk for NRK og ble den første ansatt utenfor Marienlyst.Sangjournalisten  på NRK den 26. januar 2005. Allerede i 1979 var han på plass med «Musikk landet rundt» fra et orkesterkurs i Nordfjordeid.

Han ledet dobbeltkvartetten Bergen Jubilee Singers (etablert 1975), samt skrev både melodier og arrangement. De vant prisen for årets kristne plate av ungdomsbladet Treff, for platen «Lead me».  

Fra 1980 til 1992 ble han nasjonalt kjent som musikalsk ansvarlig i TV-serien Syng med oss, som sendte direkte korsang fra Grieghallen under ledelse av Bjørn Tore André (1928–1996).—Speiler vår sangarv av NRK den 3. april 2001. Med Håkon Dahl ledet han i 1980 «Salmer og sanger vi gjerne hører», og året etter «Musikk landet rundt: Fra Hordaland». 

Høsten 1982 sa Sverre Kjelsberg (født 1946) at Abrahamsen hadde misbrukt hans Ellinors vise (skrevet av Klaus Hagerup og melodi av Kjelsberg) — «ikke uvanlig» repliserte Abrahamsen i en avisnotis.Ruben Friis, Kristenfolket stjeler i VG den 27. november 1982.

I 1988 stod Den norske misjonsallianse bak da Abrahamsen besøkte norske kolonier i Hongkong, Taiwan og Manila med den norske sekstetten «Freedom Quartet» som sang spirituals.Norske påsketoner i Østen i Aftenposten den 28. mars, 1988.

I 1989 var Abrahamsen sentral da NRK dekket de 37. Festspillene i Bergen på P1 og P2. I og med NRK Hordalands utvidelse i 1992 ble han påtenkt å lage program for Norgesglasset sammen med Svein Haaland og Kjell Fuglehaug. 

Etter tredelingen (til P1, P2 og P3) ledet han fra oktober 1993 Sangtimen på P1 søndagsmorgener,Sangtimenside og ei til. et program som hadde sin siste sending 26. april 2015.  Fra 2005 ble det sendt fra hans hjemsted Stord.Kjell Hagen, Sangtime-mesteren i Vårt Land den 29. februar 2012.

Abrahamsen gikk av med pensjon i 2015.

 Utgivelser 

 Referanser 

Kategori:Norske musikkjournalister
Kategori:Norske sangere
Kategori:Norske dirigenter
Kategori:Norske radioprogramledere
Kategori:Programledere for NRK Radio
Kategori:Personer fra Lyngdal kommune